b"\n_START_ARTICLE_\nStarodavni\n_START_PARAGRAPH_\nStarodavni so ena izmed ras v izmi\xc5\xa1ljenem svetu serije Zvezdna vrata. Tehnolo\xc5\xa1ko so zelo napredni, oni so bili tisti, ki so vzpostavili mre\xc5\xbeo zvezdnih vrat po galaksiji. Govorijo jezik, ki je zelo podoben latin\xc5\xa1\xc4\x8dini._NEWLINE_Pred 5 do 10 milijoni let jih je prizadela kuga, zaradi katere so pomrli ali pa se povzpeli na vi\xc5\xa1jo raven obstoja. Nekaj Starodavnih je pred kugo v ladji/mestu, imenovanem Atlantida, pobegnilo v galaksijo Pegaz. V Pegazu so se zapletli v vojno z Besi, ki so imeli primerljivo tehnologijo, vendar so jih preka\xc5\xa1ali po \xc5\xa1tevilu. Starodavni so zato Atlantido potopili na dno oceana, sami pa so se vrnili na Zemljo in se nato tudi povzpeli na vi\xc5\xa1jo raven._NEWLINE_Po zunanjem izgledu so podobni ljudem, ki so njihova druga evolucija. Nekateri ljudje imajo tako poseben gen, ki omogo\xc4\x8da upravljanje z njihovo tehnologijo, kot so plovila in obrambni sistemi. Tak gen ima tudi Jack O'Neill, ki si je neko\xc4\x8d v mo\xc5\xbegane nalo\xc5\xbeil vse njihovo znanje._NEWLINE_Na vi\xc5\xa1ji ravni obstoja se prikazujejo kot prameni bele svetlobe. Imajo mo\xc4\x8d, ki presega na\xc5\xa1o, vendar se na\xc4\x8delno ne vme\xc5\xa1avajo v potek dogodkov na na\xc5\xa1i ravni."